Document ID: 31990R2191

Title and Content:
***** ΚΑΝΟΝΙΣΜΟΣ (ΕΟΚ) αριθ. 2191/90 ΤΗΣ ΕΠΙΤΡΟΠΗΣ της 27ης Ιουλίου 1990 για τη χορήγηση των εξισωτικών ποσών προσχώρησης που εφαρμόζονται στον τομέα του ρυζιού για την περίοδο εμπορίας 1989/90 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 468/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης που εφαρμόζονται στον τομέα του ρυζιού, λόγω της προσχώρησης της Ισπανίας (1), και ιδίως το άρθρο 8 παράγραφος 1, Εκτιμώντας: ότι με τον κανονισμό (ΕΟΚ) αριθ. 2177/90 του Συμβουλίου της 24ης Ιουλίου 1990 που τροποποιεί τον κανονισμό (ΕΟΚ) αριθ. 1352/90 περί καθορισμού για την περίοδο εμπορίας 1990/91, των τιμών που εφαρμόζονται στον τομέα του ρυζιού (2) η τιμή παρέμβασης που ισχύει στην Ισπανία ευθυγραμμίζεται από την περίοδο εμπορίας 1990/91, με εκείνη που ισχύει στην Κοινότητα, στη σύνθεσή της στις 31 Δεκεμβρίου 1985· ότι, μετά την εν λόγω ευθυγράμμιση της τιμής παρέμβασης και την επακόλουθη κατάργηση των εξισωτικών ποσών προσχώρησης, από την αρχή της περιόδου εμπορίας 1990/91, είναι δυνατό να υπάρξουν κερδοσκοπικές ενέργειες που θα προκαλέσουν εκτροπές του εμπορίου· ότι, για να αποφευχθούν οι ενέργειες αυτές καθώς και οι ενδεχόμενες στρεβλώσεις του ανταγωνισμού, πρέπει η χορήγηση των εξισωτικών ποσών προσχώρησης να ισχύει έως τις 31 Ιουλίου 1990· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εξισωτικά ποσά προσχώρησης που εφαρμόζονται στον τομέα του ρυζιού για την περίοδο εμπορίας 1989/90 χορηγούνται μέχρι τις 31 Ιουλίου 1990. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Ιουλίου 1990.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 5360
2443

EuroVoc IDs (Expanded): 5360
2443

Dataset Source: meu

Split: train